BEGRUNDELSE

(1) Den 18. januar 2012 vedtog Rådet forordning (EU) nr. 36/2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 med henblik på at give virkning til Rådets afgørelse 2011/782/FUSP af 1. december 2011 om restriktive foranstaltninger over for Syrien.

(2) Den 15. oktober 2012 vedtog Rådet afgørelse 2012/634/FUSP om ændring af afgørelse 2012/782/FUSP af 1. december 2011. Disse ændringer blev indarbejdet i Rådets afgørelse 2012/739/FUSP af 29. november 2012, som ophævede og erstattede Rådets afgørelse 2011/782/FUSP af 1. december 2011. Yderligere foranstaltninger nødvendiggør en ændring af forordning nr. 36/2011 af 18. januar 2012.

(3) De yderligere forbud, der er indarbejdet i Rådets afgørelse 2012/739/FUSP, omfatter et forbud mod køb, indførsel og transport af udstyr, der kan anvendes til intern undertrykkelse, og mod ydelse af finansiering eller finansiel bistand til køb af sådant udstyr.

(4) Det er ligeledes nødvendigt at sikre, at de restriktive foranstaltninger over for Syrian Arab Airlines ikke hindrer handlinger eller transaktioner, der alene har til formål at evakuere unionsborgere og deres familiemedlemmer fra Syrien.

(5) Det har vist sig nødvendigt at foretage visse tekniske ændringer af de eksisterende foranstaltninger. Især bør visse bestemmelser om kontrol med overførsel af pengemidler revideres for at fremme deres anvendelse af kompetente myndigheder og operatører og hindre omgåelse af bestemmelserne i denne forordning.

(6) I henhold til artikel 29, stk. 2, i forordning (EU) nr. 36/2012 må oplysninger, der gives eller modtages, kun benyttes til de formål, til hvilke de er givet eller modtaget. Det er nødvendigt at tydeliggøre, at dette ikke hindrer medlemsstaterne i at udveksle sådanne oplysninger med Syrien og andre medlemsstater i overensstemmelse med deres nationale lovgivning med henblik på at inddrive uretmæssigt tilegnede aktiver.

2012/0368 (NLE)

Fælles forslag til

RÅDETS FORORDNING

om ændring af forordning (EU) nr. 36/2012 om restriktive foranstaltninger på baggrund af situationen i Syrien

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 215,

under henvisning til Rådets afgørelse 2012/739/FUSP af 29. november 2012 om restriktive foranstaltninger over for Syrien og om ophævelse af afgørelse 2011/782/FUSP[1],

under henvisning til fælles forslag fra Unionens højtstående repræsentant for udenrigsanliggender og sikkerhedspolitik og fra Europa-Kommissionen, og

ud fra følgende betragtninger:

(1) Den 18. januar 2012 vedtog Rådet forordning (EU) nr. 36/2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011[2] med henblik på at give virkning til Rådets afgørelse 2011/782/FUSP af 1. december 2011 om restriktive foranstaltninger over for Syrien[3] og at ophæve forordning (EU) nr. 442/2011.

(2) Den 29. november 2012 vedtog Rådet afgørelse 2012/739/FUSP, som ophævede og erstattede Rådets afgørelse 2011/782/FUSP af 1. december 2011.

(3) Ved Rådets afgørelse 2012/739/FUSP blev det besluttet at forbyde køb, indførsel og transport af udstyr, der kan anvendes til intern undertrykkelse, og ydelse af finansiering eller finansiel bistand til køb af sådant udstyr.

(4) Det har vist sig nødvendigt at foretage visse tekniske ændringer af de eksisterende foranstaltninger. Især bør visse bestemmelser om kontrol med overførsel af pengemidler revideres for at fremme deres anvendelse af kompetente myndigheder og operatører og hindre omgåelse af bestemmelserne i denne forordning. Det er ligeledes nødvendigt at tydeliggøre, at de restriktive foranstaltninger over for Syrian Arab Airlines ikke bør hindre handlinger eller transaktioner, der alene har til formål at evakuere unionsborgere og deres familiemedlemmer fra Syrien.

(5) Artikel 29 i forordning (EU) nr. 36/2012 af 18. januar 2012 vedrører oplysninger, som personer, enheder og organer skal udveksle for at fremme overholdelsen af forordningen. I henhold til artikel 29, stk. 2, må oplysninger, der gives eller modtages, kun benyttes til de formål, til hvilke de er givet eller modtaget. Artikel 29, stk. 2, hindrer imidlertid ikke medlemsstaterne i at udveksle sådanne oplysninger med Syrien og med andre medlemsstater i overensstemmelse med deres nationale lovgivning, når det er nødvendigt og sker henblik på at med henblik på at bidrage til inddragelsen af uretmæssigt tilegnede aktiver.

(6) Det er også nødvendigt at ajourføre forordning EF nr. 1210/2003 med de seneste oplysninger fra medlemsstaterne vedrørende udpegning af de kompetente myndigheder og at ajourføre adressen på Europa-Kommissionen.

(7) Forordning (EU) nr. 36/2012 bør derfor ændres i overensstemmelse hermed —

VEDTAGET DENNE FORORDNING:

I forordning (EU) nr. 36/2012 foretages følgende ændringer:

1) Efter artikel 3 indsættes som artikel 3a:

"Artikel 3a

Det er forbudt:

a) at købe, indføre og transportere udstyr fra Syrien eller med oprindelse i Syrien, der kan anvendes til intern undertrykkelse, jf. listen i bilag I

b) direkte eller indirekte at levere finansieringsmidler eller finansiel bistand, herunder finansielle derivater, forsikringer og genforsikringer samt mæglervirksomhed i tilknytning til forsikringer og genforsikringer til enhver form for køb, indførsel eller transport som omhandlet i litra a) ovenfor eller

c) bevidst og forsætligt at deltage i aktiviteter, hvis formål eller virkning er at omgå forbuddene i litra a).

2) Artikel 18 affattes således:

"Artikel 18

1. Uanset artikel 14 kan medlemsstaternes kompetente myndigheder, jf. webstederne i bilag III, give tilladelse til frigivelse af visse indefrosne pengemidler og økonomiske ressourcer, hvis følgende betingelser er opfyldt:

a) pengemidlerne eller de økonomiske ressourcer er omfattet af en voldgiftsmæssig afgørelse, der er truffet forud for den dato, hvor de fysiske eller juridiske personer, enheder eller organer, der er omhandlet i artikel 14, blev opført på listen i bilag II eller IIa, eller af en retslig eller administrativ afgørelse, der er truffet i Unionen, eller en retslig afgørelse, der kan fuldbyrdes i den pågældende medlemsstat, forud for eller efter den dato

b) pengemidlerne eller de økonomiske ressourcer skal udelukkende anvendes til at opfylde fordringer, der er sikret ved en sådan afgørelse eller er anerkendt som gyldige ved en sådan afgørelse, inden for de grænser, som er fastsat ved gældende lovgivning og administrative bestemmelser om sådanne fordringshaveres rettigheder

c) afgørelsen er ikke til fordel for en fysisk eller juridisk person, en enhed eller et organ, der er opført på listen i bilag II eller IIa

d) anerkendelse af afgørelsen er ikke i strid med almindelige retsprincipper i den pågældende medlemsstat.

2. Den pågældende medlemsstat underretter de øvrige medlemsstater og Kommissionen om alle tilladelser, der er meddelt i medfør af denne artikel."

3) I artikel 21a indsættes følgende som stk. 3:

"3. Artikel 14, stk. 2, hindrer ikke handlinger eller transaktioner, der udføres med hensyn til Syrian Arab Airlines alene med det formål at evakuere unionsborgere og deres familiemedlemmer fra Syrien."

4) I artikel 29 indsættes følgende som stk. 3:

"3. Stk. 2 hindrer ikke medlemsstaterne i at udveksle sådanne oplysninger med Syrien og andre medlemsstater i overensstemmelse med deres nationale lovgivning, når det er nødvendigt og sker med henblik på at bidrage til inddragelsen af uretmæssigt tilegnede aktiver."

5) Bilag III erstattes af teksten i bilaget til nærværende forordning.

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

BILAG

"BILAG III

LISTE OVER MEDLEMSSTATERNES KOMPETENTE MYNDIGHEDER OG ADRESSER TIL BRUG VED MEDDELELSER TIL EUROPA-KOMMISSIONEN

A. Kompetente myndigheder i hver medlemsstat:

BELGIEN

http://www.diplomatie.be/eusanctions

BULGARIEN

http://www.mfa.bg/en/pages/135/index.html

TJEKKIET

http://www.mfcr.cz/mezinarodnisankce

DANMARK

http://um.dk/da/politik-og-diplomati/retsorden/sanktioner/

TYSKLAND

http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html

ESTLAND

http://www.vm.ee/est/kat_622/

IRLAND

http://www.dfa.ie/home/index.aspx?id=28519

GRÆKENLAND

http://www.mfa.gr/en/foreign-policy/global-issues/international-sanctions.html

SPANIEN

http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx

FRANKRIG

http://www.diplomatie.gouv.fr/autorites-sanctions/

ITALIEN

http://www.esteri.it/MAE/IT/Politica_Europea/Deroghe.htm

CYPERN

http://www.mfa.gov.cy/sanctions

LETLAND

http://www.mfa.gov.lv/en/security/4539

LITAUEN

http://www.urm.lt/sanctions

LUXEMBURG

http://www.mae.lu/sanctions

UNGARN

http://www.kulugyminiszterium.hu/kum/hu/bal/Kulpolitikank/nemzetkozi_szankciok/

ΜΑLTA

http://www.doi.gov.mt/EN/bodies/boards/sanctions_monitoring.asp

NEDERLANDENE

www.rijksoverheid.nl/onderwerpen/internationale-vrede-en-veiligheid/sancties

ØSTRIG

http://www.bmeia.gv.at/view.php3?f_id=12750&LNG=en&version=

POLEN

http://www.msz.gov.pl

PORTUGAL

http://www.min-nestrangeiros.pt

RUMÆNIEN

http://www.mae.ro/node/1548

SLOVENIEN

http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/

SLOVAKIET

http://www.foreign.gov.sk

FINLAND

http://formin.finland.fi/kvyhteistyo/pakotteet

SVERIGE

http://www.ud.se/sanktioner

DET FORENEDE KONGERIGE

www.fco.gov.uk/competentauthorities

B. Meddelelser til Europa-Kommissionen sendes til følgende adresse:

Europa-Kommissionen

Tjenesten for Udenrigspolitiske Instrumenter (FPI)

EU-Udenrigstjenesten 02/309

1049 Bruxelles

Belgien"

[1] EUT L 330 af 30.11.2012, s. 21.

[2] EUT L 16 af 19.1.2012, s. 1.

[3] EFT L 319 af 2.12.2011, s. 56.